Kun klubin toiminta saa enemmän tuulta siipiensä alle, voidaan 
jäsenkirjeissä tai aivan erillisessä klubilehdessä ruveta jakamaan 
yleiskiinnos tavaa ja vallankin Suonen oloissa tarvittavaa tietoutta, kuten 
esimerkiksi : 


t. KURSORIN NOPEUSSÄÄTÖ 

2. KURSORIN LIIKESUUNNAN SÄÄTÖ 

3. DOS 3.3/3-2 BOOT SWITCH 

4. HUOMIOITA PRINTTERIVALINNASTA 


KURSORIN NOPEUSSMTÖ 

Onko Sinua koskaan esim Basic-ohjelmien kehittelyssä haitannut kursorin 
hidas lotkottelu reunasta reunaan noin kahdeksan merkin sekuntivauhdilla? 
Mikäli omistat amerikkalaisen näppäimistö!, löydät Apple II Reference 
Manualin sivulta 102 kolmannelta riviltä yksinkertaisen muutosohjeen. 
Vastusta pienentämällä pääsimme noin kahdentoista merkin sekuntivauhtiin. 
Jos tämä ei riitä, voi pienentää 0.1 mikrofaradin kondensaattoria C2 
(kytkentäkaavio Apple Reference Manualin sivulla 101). 

Skandinaavisessa näppäimistössä malli KTS- 1006 eli vanhempi malli (uusi 
malli on KTS-2011, oletettavasti sama pätee tässäkin, siinä on kuitenkin 
muita eroja, jotka saattavat olla ratkaisevia tiettyjen ohjelmien toiminnan 
kannalta) on eri rakenne. Tässä voi pienentää kondensaattoria C1 (vastaa 
Manualin sivun kuvassa C2:sta), joka cm kytketty mikropiiri 555: n jalkaan 
6 ja 2 eli käytännössä sama ja saman suuruinen kondensaattori kuin 
amerikkalaisessakin mallissa. Itselläni on noin 56 nanofaradin suuruinen ja 
kursori vilistää kuudentoista merkin sekuntivauhtia, joka on mielestäni 
selvästi siedettävämpiä kuin alkuperäinen matelu. 


KURSORIN LIIKESUUNNAN SÄÄTÖ 

Skandinaavi s es s a näppäimistössä tarvitaan shift-näppäintä kursorin 
eteenpäin liikuttamiseksi. Monissa ohjelmissa tämä ei haittaa, mutta 
suositussa VISICALC-ohjelmassa tämä on erikoisen häiritsevää suurempia 
numeromääriä sisään syötettäessä. Kursorinäppäin on lisäksi hankalan 
kaukana numeroista. 

Pelkkä shift-lock ei riittäisi, koska numerot eivät ole silloin voimassa. 
Pelkän lisäkytkimen liittämisestä kursorinäppäimen yli seuraisi taas 
kursorin liikkuminen taakse /ylöspäin, joka länsimaiseen kirjoitustyyliin 
tottuneelle lienee sangen pitkän aikaa outoa, ja tuo mukanaan myös 
järjestysnumerointihaittoja Visicalcissa. Sitävastoin amerikkalaisen 
näppäimistön omaavalle on tämä näppärä ratkaisu. 

Yhdellä mikropiirillä , vastuksella ja painikkeella saadaan kummatkin haitat 
poistettua noin kymmenen markan hinnalla. Poraa reikä Applen koteloon 
numeronäppäinten yläpuolelle 6:n ja 7: n väliin , sijoita siihen sopiva 
painettaessa yhdistävä kytkin, ja liitä vielä IC 4066 (CMOS quad analog 
svritch) mukaan. (Vannista, että valmistaja lupaa 18V käyttöjännitteeksi . 
Vaikka varsinainen raja olisi 15V, saattaa spesifikaatiosta löytyä silti 


maininta l8V:n ehdottomasta ylärajasta, kuten esim. Solid State 
Scientificin piireissä). Tällöin nyt mukavasti oikean etusormen ulottuvilla 
olevaa kytkintä painettaessa kytkeytyvät sekä shift- että kursorinäppäin 
toimintaan. Näin saa numerotietoa sangen virheettömästi syötettyä nopeasti, 
kun sormet lepäävät vakioasennossaan numeroiden päällä, vasen pikkusormi 
ykkösen, oikea nollan päällä. Etusormet hoitavat kumpikin kahta numeroa. 

Katso näppäimistöä alhaalta juotospuolelta siten, että shift on ylhäällä 
oikealla. Liitä oikeanpuoleiseen juotokseen (jossa 4.9V) 4066: n jalka 
numero yksi, vasemmanpuoleiseen (0V) jalka 2. Vastaavasti kursorinäppäimen 
oikeanpuoleiseen juotokseen (-8.4V) jalka 3 ja vasemmanpuoleiseen (-5.7V) 
jalka 4. Jalka 7 näppäinpöydän oikeaan reunaan -12V:iin ja jalka 14 
+5V:iin. Juota jalat 8 ja 11 jalkaan 7. Kiinnitä mikropiiri koivet ylöspäin 
selälleen esim. epoksiliimalla näppäinpöydän toiselle nuolelle, esim heti 
shiftin alapuolelle. Yhdistä jalat 5 ja 13 ja liitä ne lisäkytkimen toisen 
navan ja 100k vastuksen väliin. Vastuksen toinen pää -12V:iin ja 
lisäkytkimen toinen pää +5V:iin ja valmis on! 


DOS 3.3/3.2 B0OT SV/ITCH 

Jos olet uusinut vanhan DOSsisi 3.3:een ja Sinulla on vielä vanhat ROffeLt 
jäljellä, on CALL-APPLEn helmikuun -81 numerossa sivulla 22 erittäin 
elegantti ratkaisu bootata jommalla kummalla DOSsilla ilman mitään 
softwarea vain CTRL-näppäintä painamalla. Eikä maksa mitään. Juotostyöt 
eivät montaa minuuttia vie. 

Tämä ei sovi kuitenkaan skandinaaviseen näppäimistöön. Asian saa hoidettua 
mikropiirillä 4049 (CMOS hex buffer/converter). Ensin juotetaan 
diskikortin vanha PROM P5 ja uusi PROM P5A "reppuselkään" lukuunottamatta 
kummankin jalkaa numero 15, jotka taivutetaan sivuun erillään toisistaan ja 
reppuselkäpari painetaan kantaansa takaisin näiden kahden jalan jäädessä 
siis sojottamaan ilmaan. Katso sitten näppäinpöytää alapuolelta siten, että 
valopainike on ylhäällä vasemmalla. Kytkimen vasemmanpuoleiseen juotokseen 
juotetaan 100k vastus, jonka toinen pää yhdistetään +5V:iin. Tähän 
valokytkimen vastuksen puoleiseen päähän liitetään myös 4049: n jalka numero 
3. Jalka 2 yhdistetään uuden PROM P5A:n jalkaan 15 ja 4049: n em. jalka 3 
vanhan PROM P5:n jalkaan 15. 4049:n jalka 1 +5V:iin ja käyttämättömät otot 
eli jalat 5, 7, 9, 11 ja 14 jalkaan 8, joka maahan. Lopuksi - tai aluksi - 
liimataan mikropiiri selästään näppäinpöydän johonkin sopivaan kohtaan. 

Tällöin tavalliseen tapaan bootattaessa on uuden PROMuin enable- jalka 15 
maassa (joka aktivoi sen) ja vanhan +5:ssä voltissa (joka estää sen). 
Boottauksen aikana valopainiketta alhaalla pidettäessä ovat em. jalkojen 
jännitteet päin vastoin ja vanha PROM P5 aktivoituu. Pretty neat, huh' 
kuten amerikkalainenkin artikkeli toteaa. 


OTA PRINTTERIVALINNASTA 

Printterin valintaohjeita näyttää löytyvän nykyään viljalti amerikka- 
laisissa mikrolehdissä, kun hinnat alkavat olla myös harrastelijoiden 
ulottuvilla. Puutun tä3sä vain erääseen kapeaan valintanäkökulmaan . 

Jos tarkoituksena on lähinnä omaan käyttöön jäävä painotulos, on 
älykkyyteensä nähden varmaankin halvin ratkaisu Applen oma 
high-resolution-grafiikkaakin piirtämään pystyvä Silentype a 4950 mk 
liitäntäkortteineen. Sen lämpöpaperin metrihinta on hieman yli puolitoista 
markkaa. Paino jäi jel tään yleensä parempia ovat mitä erilaisimmat impact- 


eli "hakkaavat" matriisikir joittimet , jotka pystyvät käyttämään tavallista 
paperia. Nopeudet niissä vaihtelevat muutamasta kymmenestä merkistä 
muutamaan sataan merkkiin sekunnissa* 

Ammattikirjoittajana on varsinainen aiheeni kuitenkin paino jäljeltään 
erinomaisessa ratkaisussa eli kunnon "kokokir jain ,f kir joittimessa , jota 
voidaan käyttää myös aivan tavallisena kirjoituskoneena . Jos jätämme omat 
IBM-koneiden muutosrakentelut tässä pois, näyttää Suomen markkinoilla nyt 
elokuussa 1981 olevan alle kymppitonnin tarjolla vain daisywheel- eli 
päivänkakkarakirjoitin OLYMPIA ESW-10Q KSR, hinta 7990 mk (Olivetti ei ole 
oman vastaavan koneensa kohdalta päässyt vielä kauppapoliittiseen 
ratkaisuun ) . Se toimii RS 232-liitännällä , mutta handshaken eli 
kättelylinjan puuttumisen vuoksi sitä on hankala käyttää Applen 
kommunikaatiokortilla (1800 mk) eli se tekee virheitä vasemmassa 
marginaalissa jäädessään vaununpalautuksen aikana jälkeen, eikä se myöskään 
ilman väliohjelmia kykene tavalliseen LISTaukseen Auto Line Feedin 
puuttumisen vuoksi . Myös Applen sar jaliitäntäkortilla (1625 mk) se tekee 
virheitä, vaikka kortin ^-sekunnin viive olisikin käytössä. Sarjaliitäntä- 
korttikaan ei ymmärrä kättelyä eli puskee printteriin merkkejä jatkuvana 
jonona tajuamatta sen lopetuskehoitusta. 

Olipa printterinä mikä sarjaliitäntäkone tahansa, voi kättelylinjan 
rakentaa sarjaliitäntäkorttiin Microcomputing heinäkuu 1981 ohjeiden mukaan 
6502: n RDY-linjan avulla . Tämä sinänsä keinotekoinen ratkaisu tulee 
maksamaan noin kuusi markkaa, ja se on kokonaan hardwarena, joten mitään 
paikkausohjelmia ei väliin tarvitse ladata . 110 baudilla (yksi A4 sivu joka 
riville eli 60 riville kirjoitettuna kestää yli 5 minuuttia) tämä näyttää 
parin kuukauden käyttökokemusten jälkeen toimivan virheettömästi, mutta 150 
baudilla emme ole välttyneet kokonaan virheistä edes baudinopeuksia 
muuttamalla. Tämä näyttää olevan nimenomaan sarjakortin puute, ei Olympian. 


On merkillistä , ettei Yhdysvalloissakaan ole enempää mainostettu tätä 
yhdistettyä kir joituskone/printteriratkaisua . Vasta nyt on sattunut 
silmiini ensimmäisiä mainoksia . Tosin jo muutaman vuoden ajan on myyty 
kirjoituskoneen päälle asetettavia solenoidipakko ja , joiden vasarat sitten 
loukuttelevat näppäimiä kuin ihminen ikään. Tällaista ei kuitenkaan kannata 
lähteä tilaamaan, kun Ä, Ä ja ö ovat meillä ikuisena riesana näissä Applen 
tekstinkäsittelyasioissa aiheuttaen mitä moninaisimpia laitteisto- ja 
ohjelmistoyhteensopimattomuuksia . 


Muistakaa, että laitteisiin tehdyt omat muutokset vapauttavat maahantuojan 
takuuvastuusta! 


Ja lopuksi : 

OMA AKTIIVISUUTENNE VAIKUTTAA KLUBIN TULEVAAN TOIMINTAAN! 


Markku Siivola 
97 145 T0T0NVAARA 
p. 991-752 061 työ 
991-752 200 koti 


